**Tisztelt Lakosság!**

Értesítem Önöket, hogy Pér településen 2023.01.01-től új családsegítő és gyermekjóléti szolgálat létesült.

A szolgálat által nyújtott szolgáltatásokat Pér, Mezőörs, Mindszentpuszta és Püspökalap lakosai tudják igénybe venni.

 A szolgálat neve: **Péri Család- és Gyermekjóléti Szolgálat**

A szolgálat fenntartója: Pér Község Önkormányzata

Ügyfélfogadási helyiségek változatlanok:

**Pér, Petőfi S. u. 1. Családsegítő Iroda (folyosó végén)**

**Mezőörs, Fő u. 105. Családsegítő Iroda**

**Elérhetőségek:**

Levelezési cím: **Péri Család- és Gyermekjóléti Szolgálat**

9099 Pér, Petőfi S. u. 1.

Tel: 06-20/940-6388

E-mail: **gyermekjolet@per.hu**

Szolgálat családsegítője, és jelzőrendszeri felelőse: Kovácsné Baráz Melinda

**Ügyfélfogadási időpontok:**

**Péren: Hétfő:** 9.00-12.00 és 13.00-15.00

**Kedd:** 9.00-12.00 és 13.00-15.00

 **Csütörtök:** 9.00-14.00

**Mezőörsön: Szerda:** 9.00-14.00

**A Péri Család- és Gyermekjóléti Szolgálat által nyújtott szolgáltatások célja,**

**feladatai, tevékenységei:**

A szolgálat létrejöttének célja, hogy a településeken a gyermekvédelmi-, szociális- és mentálhigiénés problémák kezelése, feltárása megoldásra kerüljön. A család- és gyermekjóléti szolgáltatás célja, hogy az általa nyújtott szolgáltatásokon keresztül járuljon hozzá a gyermek testi, értelmi, érzelmi, erkölcsi fejlődésének, jólétének biztosításához, a családban történő nevelkedéshez, veszélyeztetettségének megelőzéséhez, a kialakult veszélyeztetettség megszüntetéséhez, valamint a gyermek családjából történő kiemelésének a megelőzéséhez, valamint az egyén támogatásához, segítéséhez, alapvető emberi jogainak érvényesítéséhez.

Célja továbbá, hogy a település felnőtt lakosságának problémáira adekvát válaszokat adjon. Életvezetés, és minőségi élet biztosításának elősegítésében részt vállaljon, akként, hogy a hozzá fordulók, vele kapcsolatba kerülő lakosokat jóléti szolgáltatásokhoz juttassa, vagy tanácsadás során megoldási javaslatokkal segítse. Krízis helyzetben konstruktív megoldást nyújtson. A Péri Család- és Gyermekjóléti Szolgálat szakmai programja, a szolgálat feladatait olyan módon határozza meg, hogy a céloknak, az 1997. évi XXXI. Gyermekvédelmi törvény, valamint az Szt. alapján eleget tegyen.